James Thomson (poeto, 1700)

eta|La poeto James Thomson kiel prezentite sur la Monumento Scott
James THOMSON (naskiĝis la 11-an de septembro 1700 en Ednam, Roxburghshire; mortis la 27-an de aŭgusto 1748 en Richmond, Londono) estis skota verkisto kaj dramisto, plej konata pro sia verko La Sezonoj. Thomson verkis la kantotekston de la fama brita patriota kanto " Regu, Britanio ! ". 

 Vivo 
De 1715 ĝis 1719, li studis ĉe la Universitato de Edinburgo, kie li studis la latinan, la grekan kaj filozofion. Post diplomiĝo, li loĝis en Edinburgo kaj fariĝis membro de la literatura rondo Grotesque Club. Li publikigis poezion en la Edinburgh Miscellany. En 1725, li translokiĝis al Londono kun sia amiko, la poeto David Mollet.

Jura disputo pri la publikigaj rajtoj al unu el la verkoj de Thomson, La Sezonoj, kondukis al du gravaj kortumaj decidoj (Millar kontraŭ Taylor kaj  Donaldson kontraŭ Beckett) en la historio de kopirajto. 

 Le Sezono - Regu ondojn! 
Lia ĉefa verko estas la priskriba poemo La Sezonoj (1726–1730). Ĉi tiu ekstreme populara, sen mistikismo, poemo havis fortan influon sur antaŭromantikismon kaj romantikismon tra Eŭropo en sia tempo. Aliaj verkoj de Thomson inkluzivas la patriotajn poemojn Britannia (Britio, 1729) kaj Liberty (Libereco, 1735–1736),text of Liberty online la faman odon Rule, Britannia! (Regu, Britio!, 1740, muzikigita de Thomas Arne), kaj la alegorian epopeon Castle of Indolence (Kastelo de Pigreco, 1748), imitante la stilon kaj naŭ-linian strofon ababbcbcc de Edmund Spenser. Kolektita eldono de la skribaĵoj de Thomson estis publikigita en 1897.

 En Esperanto aperis 
Esperantan tradukon sub la titolo Regu Ondojn! verkis Antoni Grabowski. Ĝi aperis en lia poemkolekto El Parnaso de Popoloj (Varsovio 1913, paĝoj 24 kaj 25).

 Referencoj 

 Eksteraj ligiloj 

 James Thomson at the Eighteenth-Century Poetry Archive (ECPA)
 Selected Poetry of James Thomson (1700–1748), Representative Poetry On-line
 Local History Notes: James Thomson (1700–1748), London Borough of Richmond upon Thames

Kategorio:Skotaj poetoj
Kategorio:Britaj dramistoj